αρχοντος εν αμφισσαι θεαγενεος μηνος παναγυριου εν δελφοις δε αρχοντος πυρρου μηνος ποιτροπιου του πρωτου επι τοισδε απεδοτο θευξενος τεχνωνος αμφισσευς τωι απολλωνι τωι πυθιωι σωμα γυναικειον αι ονομα στρατιον το γενος εξ απαμειας τιμας αργυριου μναν πεντε καθως επιστευσε στρατιον τωι θεωι ταν ωναν εφ ωιτε ελευθ[ε]ρα ειμεν και ανεφαπτος απο παντων τομ παντα βιον. βεβαιωτηρες κατα τον νομον πασινος αμφισσευς αρχελαος πραοχου δελφος. παραμεινατω δε στρατιον παρα θευξενον αχρι κα ζωη θευξενος ποιεουσα το ποτιτασσομενον παν το δυνατον ανενκλητως ει δε τι κα μη ποιησηι τωμ ποτιτασσομενων υπο θευξενου καθως γεγραπται δυνατα εουσα εξεστω θευξενωι κολαζειν καθως κ αυτος θεληι και αλλωι υπερ θευξενον ογ κα θευξενος κελευσηι αζαμιοις οντοις και ανυποδικοις πασας δικας και ζαμιας. ει δε τι κα παθηι θευξενος ελευθερα εστω στρατιον κυριευουσα αυτοσαυτας και ποιεουσα ο κα θεληι και αποτρεχουσα οις κα θελη καθως επιστευσε στρατιον τωι θεωι ταν ωναν. ει δε τις κα απτηται επι καταδουλισμωι στρατιου τελευτασαντος θευξενου βεβαιον παρεχοντων οι βεβαιωτηρες τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυρες ο ιερευς του απολλωνος ταραντινος και τοι αρχοντες αθαμβος αθανιωνος αρχελαος και ιδιωται δρομοκλειδας πατρων ασανδρος ξενοκρατης δελφοι τιμοκρατης διων ευβουλιδας διοτιμος τιμων αγησανδρος λυκωπος αμφισσεις.
Phokis — Delphi — 170-157/156 BC
 170-157/156 BC